พระราชบัญญัติปรับปรุงกระทรวง ทบวง กรม (ฉบับที่ 10) พ.ศ. 2537 (ยกเลิก)
ประกาศวันที่ 1994-12-02

content: พระราชบัญญัติ ปรับปรุงกระทรวง ทบวง กรม (ฉบับที่ ๑๐) พ.ศ. ๒๕๓๗ (ยกเลิก)
content: ภูมิพลอดุลยเดช ป.ร. ให้ไว้ ณ วันที่ ๑๗ พฤศจิกายน พ.ศ. ๒๕๓๗ เป็นปีที่ ๔๙ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการปรับปรุงกระทรวง ทบวง กรม จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้
sectionNo: 1
content: มาตรา ๑ พระราชบัญญัตินี้เรียกว่า “พระราชบัญญัติปรับปรุงกระทรวง ทบวง กรม (ฉบับที่ ๑๐) พ.ศ. ๒๕๓๗”
sectionNo: 2
content: มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้ยกเลิกความในมาตรา ๒๘ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม (ฉบับที่ ๗) พ.ศ. ๒๕๓๕ และให้ใช้ความต่อไปนี้แทน “มาตรา ๒๘ กระทรวงสาธารณสุขมีส่วนราชการดังต่อไปนี้ (๑) สำนักงานเลขานุการรัฐมนตรี (๒) สำนักงานปลัดกระทรวง (๓)
sectionNo: 3
content: กรมการแพทย์ (๔) กรมควบคุมโรคติดต่อ (๕) กรมวิทยาศาสตร์การแพทย์ (๖) กรมสุขภาพจิต (๗) กรมอนามัย (๘) สำนักงานคณะกรรมการอาหารและยา”
content: ผู้รับสนองพระบรมราชโองการ ชวน หลีกภัย นายกรัฐมนตรี
content: หมายเหตุ :- เหตุผลในการประกาศใช้พระราชบัญญัติฉบับนี้ คือ เนื่องจากสถาบันสุขภาพจิต กระทรวงสาธารณสุข เป็นหน่วยงานระดับกรมที่มีอำนาจหน้าที่ทั้งทางวิชาการและการให้บริการบำบัดรักษาด้านสุขภาพจิต ซึ่งมีลักษณะการปฏิบัติงานเช่นเดียวกับกรมอื่น ๆ ในสังกัดกระทรวงสาธารณสุข ดังนั้น
content: เพื่อให้เป็นที่เข้าใจแก่บุคคลทั่วไปว่าสถาบันสุขภาพจิตเป็นหน่วยงานระดับกรมและเพื่อให้สอดคล้องกับการปฏิบัติงานตามอำนาจหน้าที่ สมควรแก้ไขเพิ่มเติมการมีส่วนราชการของกระทรวงสาธารณสุขตามมาตรา ๒๘ แห่งพระราชบัญญัติปรับปรุงกระทรวง ทบวง กรม พ.ศ. ๒๕๓๔ ซึ่งแก้ไขเพิ่มเติมโดยพระราชบัญญัติปรับปรุงกระทรวง ทบวง กรม
content: (ฉบับที่ ๗) พ.ศ. ๒๕๓๕ โดยเปลี่ยนชื่อสถาบันสุขภาพจิตเป็นกรมสุขภาพจิต จึงจำเป็นต้องตราพระราชบัญญัตินี้